CELEX: 32012D0404
Language: fi
Date: 2012-07-16 00:00:00
Title: 2012/404/EU: Neuvoston päätös, annettu 16 päivänä heinäkuuta 2012 , päätöksellä 2011/465/EU käyttöön otettujen, Guinean tasavaltaa koskevien aiheellisten toimenpiteiden soveltamisajan jatkamisesta ja kyseisen päätöksen muuttamisesta

18.7.2012   
            
            
               FI
            
            
               Euroopan unionin virallinen lehti
            
            
               L 188/17
            
         NEUVOSTON PÄÄTÖS,
   annettu 16 päivänä heinäkuuta 2012,
   päätöksellä 2011/465/EU käyttöön otettujen, Guinean tasavaltaa koskevien aiheellisten toimenpiteiden soveltamisajan jatkamisesta ja kyseisen päätöksen muuttamisesta
   (2012/404/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000 (1), sellaisena kuin se on viimeksi muutettuna Ouagadougoussa 22 päivänä kesäkuuta 2010 (2), jäljempänä ’AKT–EU-kumppanuussopimus’, ja erityisesti sen 96 artiklan,
   ottaa huomioon AKT–EU-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä neuvostossa kokoontuneiden jäsenvaltioiden hallitusten edustajien välillä tehdyn sisäisen sopimuksen (3) ja erityisesti sen 3 artiklan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvoston päätöksellä 2011/465/EU (4) otettiin käyttöön Guinean tasavaltaa koskevia, AKT–EU-kumppanuussopimuksen 96 artiklassa tarkoitettuja aiheellisia toimenpiteitä.
            
         
               (2)
            
            
               Päätöksellä 2011/465/EU Guinean tasavallan kanssa tehtävän, kymmenennestä Euroopan kehitysrahastosta rahoitettavan yhteistyön uudelleen aloittamisen ehdoksi asetettiin seuraavien kahden arviointiperusteen täyttyminen: toimivaltaisten viranomaisten on laadittava ja hyväksyttävä yksityiskohtainen aikataulu, joka sisältää alustavat päivämäärät ja edeltävät vaiheet / valmistelutoimet, parlamenttivaalien järjestämiseksi vuoden 2011 loppuun mennessä, ja vapaat ja avoimet parlamenttivaalit on järjestettävä.
            
         
               (3)
            
            
               Toistaiseksi kumpikaan näistä arviointiperusteista ei täyty.
            
         
               (4)
            
            
               Siksi päätöksellä 2011/465/EU käyttöön otettujen aiheellisten toimenpiteiden soveltamisaikaa on syytä jatkaa ja kyseisissä toimenpiteissä tarkoitettua määräaikaa parlamenttivaalien järjestämiseksi Guinean tasavallassa on syytä jatkaa vuoden 2012 loppuun asti,
            
         ON HYVÄKSYNYT TÄMÄN PÄÄTÖKSEN:
   1 artikla
   Jatketaan päätöksen 2011/465/EU voimassaoloaikaa 12 kuukaudella. Tämän vuoksi korvataan päätöksen 2011/465/EU 3 artiklassa säädetty päivämäärä ”19 päivänä heinäkuuta 2012” päivämäärällä ”19 päivänä heinäkuuta 2013”.
   2 artikla
   Jatketaan Guinean tasavallan parlamenttivaalien järjestämistä koskevaa määräaikaa; joka on säädetty aiheellisissa toimenpiteissä, jotka on yksilöity päätöksen 2011/465/EU liitteen vasemmassa sarakkeessa, otsikon ”Sitoumusten toteuttamisjärjestys” alaotsikon ”Guinean sitoumukset” alla, vuoden 2012 loppuun.
   3 artikla
   Tämän päätöksen liitteenä oleva kirje on osoitettu Guinean tasavallan viranomaisille.
   4 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 16 päivänä heinäkuuta 2012.
      
         
            Neuvoston puolesta
         
         
            Puheenjohtaja
         
         S. ALETRARIS
      
   
   
      (1)  EYVL L 317, 15.12.2000, s. 3.
   
      (2)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta (EUVL L 287, 4.11.2010, s. 3).
   
      (3)  EYVL L 317, 15.12.2000, s. 376.
   
      (4)  EUVL L 195, 27.7.2011, s. 2.
   
      LIITE
      
         KIRJE GUINEAN TASAVALLAN PRESIDENTILLE JA PÄÄMINISTERILLE
      
      Arvoisa presidentti
      Arvoisa pääministeri
      Euroopan unionin neuvosto on pannut tyytyväisenä merkille Guinean tasavallan saavuttaman, erityisesti vuoden 2010 presidentinvaalien rauhanomaisen päätöksen sekä laillisen presidentin ja siviilihallituksen virkaan astumisen jälkeen tapahtuneen edistyksen perustuslaillisen järjestyksen palauttamisessa, mistä syystä se päätti heinäkuussa 2011 keventää Guinean tasavaltaa koskevia aiheellisia toimenpiteitä.
      Euroopan unionin neuvosto täsmensi 18. heinäkuuta 2011 antamassaan päätöksessä 2011/465/EU, että 10. Euroopan kehitysrahaston (EKR) puitteissa tehtävä yhteistyö Guinean tasavallan kanssa voitaisiin aloittaa uudelleen kahdessa vaiheessa sen mukaan, miten maa edistyy vapaiden ja avointen parlamenttivaalien järjestämisessä vuoden 2011 loppuun mennessä.
      Euroopan unionin neuvosto toteaa, että toistaiseksi kumpikaan arviointiperuste ei täyty, ja näin ollen se on päättänyt jatkaa päätöksessä 2011/465/EU säädettyjen aiheellisten toimenpiteiden soveltamisaikaa sekä jatkaa parlamenttivaalien järjestämiselle asetettua määräaikaa vuoden 2012 loppuun. Tämän määräajan noudattamatta jättäminen rajoittaa mahdollisuuksia sitoa 10. EKR:n varoja.
      Haluamme tässä yhteydessä muistuttaa siitä, miten tärkeänä Euroopan unioni pitää uskottavien, vapaiden ja avointen parlamenttivaalien järjestämistä mahdollisimman pian ja sujuvasti. Onnistuessaan vaalit päättäisivät Guinean tasavallan siirtymäkauden. Euroopan unioni toistaa olevansa sitoutunut tukemaan vaalien järjestämistä.
      Voitte luottaa siihen, että Euroopan unioni tukee Teitä pyrkimyksissänne taata Guinean tasavallan kestävä talouskasvu ja sen väestön hyvinvointi.
      
         Kunnioittavasti
         Tehty Brysselissä
         
            
               Neuvoston puolesta
            
            C. ASHTON
            
               Puheenjohtaja
            
         
         
            
               Komission puolesta
            
            A. PIEBALGS
            
               Komissaari